
Priedas Nr. 3

VIEŠOJI ĮSTAIGA UTENOS LIGONINĖ

PIRKIMO – PARDAVIMO SUTARTIS (projektas)

DĖL MAISTO RUOŠIMO PATALPŲ VĖDINIMO DALIES REMONTO DARBŲ PIRKIMO

2026 m. _________ ___ d. Nr.
Utena

[bookmark: _Hlk101426553]VšĮ Utenos ligoninė, juridinio asmens kodas 183854143, kurios registruota buveinė yra Aukštakalnio g. 3, LT-28151 Utena, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus Gedo Kukanausko, veikiančio (-ios) pagal įstaigos įstatus (toliau  „Užsakovas“), iš vienos pusės, ir ____________________ atstovaujama ________________, toliau vadinama Rangovas ,  (toliau kartu vadinamos Šalimis, o kiekviena atskirai – Šalimi), sudarė šią statybos rangos sutartį (toliau vadinama Sutartimi):
I. SUTARTIES DALYKAS 
1.1. Šia Sutartimi Rangovas įsipareigoja per Sutartyje nustatytus Darbų atlikimo  terminus ir Sutartyje nustatytomis sąlygomis atlikti, perduoti ir užbaigti VšĮ Utenos ligoninės maisto ruošimo patalpų, esančių  adresu Aukštakalnio g. 3, Utena, vėdinimo dalies remonto darbus (toliau – Darbai), o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai atliktų Darbų rezultatą ir sumokėti Rangovui Sutarties kainą Sutartyje numatytomis sąlygomis ir tvarka.
1.2. Šalys susitaria, kad į Rangovo viešojo pirkimo metu  pasiūlytą kainą yra įskaičiuotos visos Rangovo tiesioginės ir netiesioginės išlaidos, mokesčiai, darbo jėgos, mechanizmų ir medžiagų kaina, papildomi ir nenumatyti darbai, transporto ir visos kitos, įvertinus visas veiklos rizikas, susijusias su Darbų atlikimu pagal šią sutartį, Rangovo išlaidos. 
1.3. Rangovas neturi teisės reikalauti padengti jokių išlaidų, viršijančių sutarties dalyko kainą. Jeigu, siekiant laiku ir tinkamai įvykdyti Sutartį, reikia atlikti darbus, kurie buvo nurodyti pirkimo dokumentuose, bet Rangovas jų nenumatė sudarant šią sutartį, bet turėjo ir galėjo juos numatyti ir jie būtini šiai Sutarčiai tinkamai įvykdyti, šiuos darbus Rangovas atlieka savo sąskaita.

II. ŠALIŲ TEISĖS, PAREIGOS IR ATSAKOMYBĖ
2.1 [bookmark: _Hlk532298930]Rangovo teisės, pareigos ir atsakomybė:
2.1.1. Rangovas įsipareigoja vykdyti ir užbaigti Darbus pagal Sutartį, vadovaudamasis pirkimo sąlygų, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų.
2.1.2. Rangovas patvirtina, kad iki Sutarties pasirašymo yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti ir kuri gali turėti įtakos Kainai arba Darbams, įskaitant Techninę specifikaciją. Patvirtina, kad jis atliko visų dokumentų analizę, jam yra aiški Užsakovo užduotis, jis turėjo galimybę numatyti ir įvertinti visus esminius Darbus, kurie turi būti atlikti. Rangovas patvirtina, kad neturi pastabų ir kad šiuos sprendinius yra pajėgus realizuoti. Turi būti laikoma, kad Sutartyje nurodyta Sutarties kaina  apima visus Rangovo įsipareigojimus pagal Sutartį ir visa, kas būtina Techninėje specifikacijoje  numatytiems Darbams įgyvendinti, tinkamai vykdyti ir užbaigti, įskaitant būtinus Sutarčiai įvykdyti Darbus, kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos.
2.1.3. Rangovas įsipareigoja Darbus atlikti per 3 mėnesius nuo patalpų perdavimo dienos.  Darbų atlikimo terminas gali būti pratęstas vieną kartą, bet ne ilgiau nei 10 kalendorinių dienų laikotarpiui tik dėl aplinkybių, kurios nepriklauso nuo Rangovo ir dėl kurių gali būti stabdomi (esant reikalui) Darbai ar jų dalis:
2.1.3.1. vėluojama perduoti dalį statybvietės (remontuojamame  pastate  yra skyrius  ir pan.);
2.1.3.2. trečiųjų šalių įtaka;
2.1.3.3. sustabdytas finansavimas arba trūksta finansavimo;
2.1.3.4. laiku neatlaisvinta Darbų vieta;
2.1.3.5. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis; 
2.1.3.6. fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti; 
2.1.3.7. bet koks uždelsimas ar sutrikimas dėl Pakeitimo; 
2.1.3.8. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas. 
2.1.3.9. dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos.
2.1.3.10. bet kokio vėlavimo, kliūčių ar trukdymų, sukeltų arba priskiriamų Užsakovui arba Užsakovo personalui, arba tretiesiems asmenims.
2.1.4. Darbai laikomi baigtais, kai Rangovas perduoda darbus, o Užsakovas juos priima. Galutinis darbų perdavimas ir priėmimas atliekamas po visų darbų atlikimo bei atliktų darbų  dokumentacijos pateikimo Užsakovui. Darbai bus perduodami pasirašant atliktų darbų perdavimo-priėmimo aktus. Darbų priėmimo-perdavimo aktus pasirašo už Sutarties vykdymą atsakingi asmenys.
2.1.5. Rangovas privalo savarankiškai apsirūpinti materialiniais ištekliais, reikalingais Sutartyje ir jos prieduose numatytiems įsipareigojimams įvykdyti, darbų vykdymui naudoti Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius, garantuoti tinkamą statybinių ir kitų medžiagų, įrangos, dirbinių ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą. Objekte, kuriame atliekami darbai, atsitiktinio žuvimo ar sugadinimo rizika tenka Rangovui visą Sutarties galiojimo laikotarpį;
2.1.6. Rangovas prieš pradedamas darbus, turi suderinti su Užsakovu darbų atlikimo grafiką, laikantis Sutartyje nustatyto darbų atlikimo termino. 
2.1.7. Rangovas privalo užtikrinti įstatymų ir normatyvinių statybos dokumentų laikymąsi, darbo saugumą darbų atlikimo vietoje/patalpose, priešgaisrinę, aplinkos ir materialinių vertybių apsaugą darbų atlikimo vietoje/patalpose. Rangovas yra atsakingas už visus savo veiksmus ir statybos darbų metodų tinkamumą, patikimumą, darbų saugą ir priešgaisrinę saugą visu Darbų vykdymo laikotarpiu.
2.1.8. Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik Statybvietėje ir bet kokiose papildomose patalpose, kurias Užsakovas gali suteikti Rangovui kaip patalpas persirengimui, sandėliavimui ar administracinėms reikmėms.
2.1.9. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo įsipareigojimų pagal Sutartį dalis.
2.1.10. Darbų atlikimo metu padarius išvadą, kad reikalingi normatyviniuose darbų atlikimo dokumentuose nenumatyti darbai, nedelsiant apie tai pranešti Užsakovui. Šių darbų Rangovas neturi teisės atlikti be Sutarties pakeitimo, atlikto šalių susitarimu.
2.1.11. Rangovas turi teisę samdytis subrangovus atskiriems darbams atlikti. Rangovas, dalį Darbų perduodamas Subrangovams, yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.
2.1.12.  Rangovas privalo informuoti Užsakovą apie Sutarties vykdymo metu paaiškėjusias aplinkybes, kurios iš anksto nebuvo numatytos ir kurios trukdo pabaigti darbus laiku arba sukels objekto, kuriame atliekami darbai, būklės pablogėjimą ir/ar žalą. 
2.1.13. Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo atlyginti Užsakovui visus nuostolius, kuriuos pastarasis patyrė dėl šių reikalavimų trečiųjų asmenų atžvilgiu.
2.1.14. Rangovas privalo prisiimti visą atsakomybę už Darbus nuo Darbų pradžios iki kol Darbai bus perduoti Užsakovui. Jeigu Darbams, Medžiagoms ar Įrangai padaroma žala arba jie prarandami, kai už jų priežiūrą atsako Rangovas, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar Įranga atitiktų Sutartį.
2.1.15. Rangovas turi teisę reikalauti, kad Užsakovas priimtų tinkamai ir laiku atliktus darbus.
2.1.16. Rangovas turi teisę gauti apmokėjimą už tinkamai ir laiku atliktus darbus šioje Sutartyje nustatytais tvarka ir terminais.
2.2. Užsakovo  teisės, pareigos  ir atsakomybė:
2.2.1. Užsakovas įsipareigoja  bendradarbiauti su Rangovu vykdant Darbus.
2.2.2. Užsakovas įsipareigoja sumokėti Rangovui už tinkamai atliktus Sutartyje numatytus Darbus Sutartyje numatytais terminais ir tvarka.
2.2.3. Užsakovas  įsipareigoja priimti iš Rangovo laiku ir tinkamai atliktus Darbus.
2.2.4. Užsakovas turi teisę kontroliuoti ir prižiūrėti atliekamų Darbų atlikimo eigą, pastebėjęs Darbų atlikimo trūkumus, apie tai pranešti Rangovui;
2.2.5. Užsakovas turi teisę reikalauti šalinti defektus, nepriimti nekokybiškai atliktų Darbų ir nemokėti už netinkamai arba savavališkai atliktus, Sutartyje nenumatytus Darbus iki nustatytų Darbų defektų pašalinimo; 
2.2.6. Ši Sutartis sudaroma Užsakovo naudai ir jo interesais, todėl Užsakovas nuo pat Sutarties įsigaliojimo dienos kontroliuoja, kaip Rangovas vykdo nustatytas pareigas, ir turi teisę reikalauti jas tinkamai vykdyti. 
2.2.7. Rangovui  nesumokėjus  priskaičiuotu delspinigių  Užsakovas turi teisę atlikti išskaičiavimus iš Rangovui mokėtinų sumų.
2.2.8. Užsakovas nepagrįstai uždelsęs apmokėti Rangovui už atliktus Darbus, už kiekvieną uždelstą dieną moka Rangovui delspinigius, kurių dydis yra 0,02 proc. nuo nepamokėtų darbų vertės.

III. ŠALIŲ ATSAKOMYBĖ
3.1. Rangovas atsako Užsakovui už netinkamą darbų kokybę, nukrypimus nuo darbų normatyvinių dokumentų ir Sutarties pažeidimus.
3.2. Rangovui neatlikus darbų nustatytu terminu, Užsakovas turi teisę reikalauti delspinigių, kurie sudaro 0,02 % nuo neatliktų darbų vertės už kiekvieną darbų atlikimo termino praleidimo dieną.
3.3. Rangovui nesumokėjus  netesybų, numatytų už sutartinių įsipareigojimų nevykdymą ar netinkamą vykdymą, Užsakovas turi teisę atlikti išskaičiavimus iš Rangovui mokėtinų sumų dėl netesybų ir patirtų nuostolių.
3.4. Rangovas atsako už darbų ir/ar medžiagų defektus/trūkumus (garantija), kurie buvo nustatyti per 5 (penkerius) metus nuo atliktų darbų perdavimo Užsakovui. 
3.5. Rangovui atsisakius pašalinti defektus arba jų nepašalinus per Užsakovo  nustatytą terminą, Rangovas privalo kompensuoti Užsakovui atliktų darbų vertę ir sumokėti 50 % šių darbų vertės baudą.
3.6. Jei Užsakovas dėl savo kaltės vėluoja atsiskaityti su Rangovu per Sutarties 4.3.p. numatytą terminą, jis įsipareigoja Rangovui  pareikalavus, sumokėti 0,02 % dydžio delspinigius nuo nesumokėtos sumos už kiekvieną atsiskaitymo termino praleidimo dieną.

IV. SUTARTIES KAINA, APMOKĖJIMO IR ATSISKAITYMO TVARKA
4.1. Sutarties kaina  yra ________EUR (suma  žodžiais) su PVM. Kaina yra nustatyta Rangovo  pateikto Pirkimo pasiūlymo Užsakovo vykdytam Pirkimui pagrindu ir nesikeičia per visą Sutarties galiojimo laiką, išskyrus šioje Sutartyje tiesiogiai numatytus Kainos  peržiūros ir keitimo atvejus.
4.2. Šiai Sutarčiai taikomas fiksuotos kainos  Sutarties kainos apskaičiavimo būdas. Į Darbų kainą yra įskaičiuotos visos Rangovo tiesioginės ir netiesioginės išlaidos, mokesčiai, darbo jėgos, mechanizmų ir medžiagų kaina, transporto ir visos kitos, įvertinus visas veiklos rizikas susijusias su Darbų atlikimu pagal šią Sutartį, Rangovo išlaidos. Rangovui tinkamai atlikus Darbus, Užsakovas privalo sumokėti priimtą Sutarties kainą. 
4.3. Mokėjimai Rangovui už faktiškai atliktus darbus atliekami ne vėliau kaip per 30 kalendorinių dienų nuo dokumentų, patvirtinančių atliktus darbus (sąskaitos faktūros, Šalių pasirašyto atliktų darbų priėmimo–perdavimo akto), gavimo dienos.
4.4. Visos Rangovo sąskaitos apmokėti turi būti pateikiamos Užsakovui tik elektroniniu būdu:
4.4.1. naudojantis informacinės sistemos „E. sąskaita“ priemonėmis (pasiekiama adresu www.esaskaita.eu);
4.4.2. Užsakovas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu
4.5. Užsakovas gali atsiskaityti tiesiogiai su kitu ūkio subjekto, kurio pajėgumais remiamasi, ir (ar) subrangovu, nurodytu Sutartyje, jei kitas ūkio subjektas, kurio pajėgumais remiamasi, ir (ar) subrangovas išreiškia norą pasinaudoti tiesioginio atsiskaitymo galimybe. Tokiu atveju turi būti sudaroma trišalė sutartis tarp Užsakovo, Rangovo ir kito ūkio subjekto, kurio pajėgumais remiamasi, ir (ar) subrangovo, kurioje aprašoma tiesioginio atsiskaitymo su kitu ūkio subjektu, kurio pajėgumais remiamasi, ir (ar) subrangovu tvarka. Rangovas turi teisę prieštarauti nepagrįstiems mokėjimams. Tiesioginio atsiskaitymo su kitu ūkio subjektu, kurio pajėgumais remiamasi, ir (ar) subrangovu galimybė nekeičia Rangovo atsakomybės dėl Sutarties įvykdymo.

V. RANGOVO TEISĖ PASITELKTI TREČIUOSIUS ASMENIS (SUBRANGA)
5.1. Bet kokie fiziniai ar juridiniai asmenys, kuriuos Rangovas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Rangovu, yra laikomi Rangovo  subrangovais. Šių asmenų veiksmai vykdant Sutartį  Rangovui  sukelia tokias pačias pasekmes, kaip jo paties veiksmai.
5.2. Sutarties vykdymo laikotarpiu Sutarties vykdymui pasitelkti subrangovai, kurių pajėgumais Rangovas rėmėsi Pirkime, gali būti pakeisti tik dėl objektyvių priežasčių ir tik gavus išankstinį raštišką Užsakovo sutikimą, kurio Užsakovas neatsisakys išduoti nepagrįstai. Naujų Rangovo  pasitelktų subrangovų  kvalifikacija ir kiti pajėgumai negali būti blogesni, negu atitinkami taikytini minimalūs kvalifikacijos reikalavimai, numatyti Pirkimo dokumentuose. Šis reikalavimas netaikomas, jei Rangovas  subrangovų  pajėgumais (kvalifikacija) Pirkime nesirėmė. Objektyviomis priežastimis pakeisti Rangovo  pasitelktą subrangovą  laikomos situacijos, kai:
5.2.1. toks Rangovo pasitelktas subrangovas - juridinis asmuo bankrutuoja, yra restruktūrizuojamas, nutraukia veiklą ar nebegali jos tęsti arba kitais panašiais atvejais;
5.2.2. kuomet Rangovo pasitelktas subrangovas - fizinis asmuo miršta, suserga liga, užkertančia kelią vykdyti jo, kaip specialisto, funkcijas; 
5.2.3. ne dėl Rangovo kaltės nutrūksta sutartiniai santykiai tarp jo ir subrangovo;
5.2.4. nebetenkinami Pirkimo dokumentuose nurodyti kvalifikaciniai kriterijai;
5.2.5. yra kitų objektyvių aplinkybių, kuriomis būtina pakeisti subrangovą. 
5.3. Subtiekėjų pakeitimas galimas, jei dėl jų nėra Lietuvos Respublikos viešųjų pirkimų įstatyme nurodytų privalomo pašalinimo pagrindų.
5.4. Sutarties 5.2. punkte nurodytas aplinkybes pagrindžiantys keičiančio subrangovo  dokumentai pateikiami Užsakovui kartu su prašymu pakeisti subrangovą. Užsakovas įsipareigoja pateikti Rangovui  raštišką sutikimą / nesutikimą dėl pasirinkto subrangovo, ne vėliau kaip per 3 (tris) darbo dienas nuo visų reikiamų dokumentų pateikimo Užsakovui dienos.
5.5. Subrangovai, jei jų pajėgumais Rangovas  negrindė savo atitikimo Pirkimo dokumentuose nustatytiems kvalifikacijos reikalavimams,  gali būti tikrinami, siekiant nustatyti, ar nėra Lietuvos Respublikos viešųjų pirkimų įstatymo 46 str. nurodytų subrangovų pašalinimo pagrindų. 
5.6. Rangovas  visada bus atsakingas už Sutarties vykdymą, įskaitant subrangovams perduodamos vykdyti Sutarties dalies kokybę ir padarytą žalą. Jei Rangovas  pakeičia pasitelktą subrangovą be Užsakovo  raštiško sutikimo, arba yra tokio subrangovo  privalomo pašalinimo pagrindų, Rangovas  privalo, Užsakovui pareikalavus, nedelsiant atsisakyti tokio subrangovo  paslaugų ir pakeisti jį tinkamu subrangovu  Sutartyje nustatyta tvarka
5.7. Ši Sutartis sudaroma Užsakovo naudai ir jo interesais, todėl Užsakovas nuo pat Sutarties įsigaliojimo dienos kontroliuoja, kaip Rangovas vykdo nustatytas pareigas, ir turi teisę reikalauti jas tinkamai vykdyti. 
VI. ATLIKTŲ DARBŲ PERDAVIMO IR PRIĖMIMO TVARKA
6.1. Darbų priėmimo-perdavimo metu Šalys pasirašo darbų perdavimo-priėmimo aktą arba Užsakovas pareiškia raštu Sutarties nuostatomis pagrįstas pretenzijas (jei yra). Jeigu bet kuriuo Sutarties vykdymo metu paaiškėja, kad atlikti darbai neatitinka Sutartyje ar jos prieduose nustatytų kokybės reikalavimų, naudotos blogesnės kokybės medžiagos be Užsakovo raštiško sutikimo, tokiu atveju sudaromas abiejų Šalių pasirašomas defektinis aktas. Rangovui nepagrįstai atsisakius pasirašyti defektinį aktą, jis pasirašomas Užsakovo vienašališkai (vienašalis sandoris) ir įteikiamas Rangovui pasirašytinai arba išsiunčiamas registruotu paštu. Ištaisius darbų defektus (jei nustatomi), darbai nedelsiant pakartotinai pateikiami priimti
6.2. Užsakovas turi teisę nepasirašyti PVM sąskaitų faktūrų, atliktų darbų aktų ir neatlikti mokėjimų, kol Rangovas nepašalina defektiniame akte nurodytų trūkumų ir nekompensuoja nuostolių, jei tokie atsirastų arba kol Šalys nesusitaria (raštu) dėl jų kompensavimo tvarkos. Užsakovas turi teisę pareikšti Rangovui pretenzijas dėl išaiškėjusių atliktų darbų trūkumų, jei būtų nustatyta, kad jie atsirado dėl Rangovo kaltės, taip pat ir pasibaigus Sutarties vykdymo laikui, tačiau tebegaliojant Sutartimi nustatytiems atliktų darbų garantiniams laikotarpiams. Tokiu atveju Užsakovas turi teisę reikalauti, kad Rangovas ištaisytų nustatytus trūkumus savo sąskaita, arba kompensuotų Užsakovo patirtus nuostolius.

VII.  NENUGALIMOS JĖGOS APLINKYBĖS
7.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
7.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d. Lietuvos Respublikos Vyriausybės nutarimas Nr.840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
7.3. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
7.4. Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.
7.5. Jeigu Sutarties Šalis, kurią paveikė nenugalimos jėgos aplinkybės (force majeure), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių (force majeure) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (force majeure), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

VIII. GINČŲ SPRENDIMO TVARKA
8.1. kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų keliu vadovaujantis Lietuvos Respublikos civiliniu kodeksu, Lietuvos Respublikos viešųjų pirkimų įstatymu, kitais teisės aktais, pirkimo dokumentais su visais šių dokumentų priedais, Rangovo pasiūlymo dokumentais. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 15 kalendorinių dienų, tai šalys susitaria spręsti juos Lietuvos Respublikos civilinio proceso kodekso nustatyta tvarka, paduodant ieškinį teismui pagal Užsakovo buveinės vietą, nurodytą juridinių asmenų registre.
IX.  GARANTIJOS
9.1. Garantinis terminas, skaičiuojant nuo visų Rangovo atliktų darbų perdavimo Užsakovui dienos yra:
9.1.1.  5 metai –  atviroms konstrukcijoms ir kitiems darbams;
9.1.2. 10 metų – paslėptiems statinio elementams (konstrukcijoms, vamzdynams, laidams ir kt.);
9.1.3. 20 metų – esant tyčia paslėptų defektų.
9.2. Rangovas garantuoja, kad darbų užbaigimo procedūros metu jo atlikti darbai atitiks Sutarties ir jos priedų, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų darbų vertę.
9.3. Rangovas Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų darbų defektus. Garantinio laikotarpio metu išryškėję darbų defektai fiksuojami defektiniame akte. Šiame akte nurodomas terminas, per kurį Rangovas pats arba trečiųjų asmenų pagalba įsipareigoja savo sąskaita ištaisyti garantiniu laikotarpiu paaiškėjusį defektą, jo ištaisymo būdą bei tvarką. Rangovas neatsako, jei defektai atsirado dėl neteisingos eksploatacijos, sugadinimo, stichinių nelaimių ar kitų įstatymuose numatytų atsakomybę šalinančių aplinkybių.
9.4. Jei Rangovas per nustatytą terminą neištaiso nustatytų defektų, Užsakovas turi teisę pats pašalinti nustatytus defektus ir reikalauti iš Rangovo atlyginti visus nuostolius, kuriuos patiria Užsakovas, ištaisydamas defektą ir atitaisydamas žalą, įskaitant Užsakovo kaštus ieškant kito Rangovo ir pan.

X. SUTARTIES GALIOJIMAS, PAKEITIMAS, NUTRAUKIMAS
10.1. Sutartis įsigalioja Sutarties Šalims pasirašius Sutartį. 
10.2. Sutartis įsigalioja nuo jos pasirašymo  iki visų sutartinių įsipareigojimų įvykdymo arba iki atskiro Šalių rašytinio susitarimo dėl Sutarties nutraukimo.
10.3. Sutartis keičiama vadovaujantis Viešųjų pirkimų įstatymo 89 straipsnio nuostatomis ir Viešųjų pirkimų tarnybos patvirtintų Kainodaros taisyklių nustatymo metodikos galiojančios redakcijos nuostatomis.
10.4. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo dokumentuose.
10.5. Sutarties galiojimo laikotarpiu, Šalis inicijuojanti šios Sutarties sąlygų pakeitimą, pateikia kitai šaliai raštišką prašymą keisti Sutartį bei dokumentus, įrodančius aplinkybes, dėl kurių būtina keisti Sutarties sąlygas, argumentus, paaiškinimus, kopijas. Į pateiktą prašymą pakeisti Sutarties sąlygas kita šalis atsako per 3 darbo dienas. Sutarties Šalims susitarus dėl sąlygų pakeitimo, šie keitimai įforminami rašytiniu susitarimu prie Sutarties, kuris yra neatsiejama Sutarties dalis.
10.6. Užsakovas, įspėjęs Rangovą, vienašališkai gali nutraukti sutartį šiais atvejais, kurie pasirašant šią sutartį šalių yra pripažįstami esminiais sutarties sąlygų pažeidimais:
10.6.1. kai Rangovas daugiau  nei 10 kalendorinių dienų neįvykdo Užsakovo nurodymo ištaisyti netinkamai įvykdytus arba įvykdyti  neįvykdytus sutartinius įsipareigojimus;
10.6.2. nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį ir tampa aišku, kad juos baigti iki Darbų atlikimo termino pabaigos neįmanoma;
10.6.3. Rangovas nevykdo savo įsipareigojimų pagal Sutartį arba vykdo juos kitomis sąlygomis, negu buvo nurodęs savo pasiūlyme;
10.6.4. Rangovas perleidžia visus ar dalį įsipareigojimų pagal Sutartį be Užsakovo sutikimo;
10.7. Užsakovas nutraukęs Sutartį  pagal 10.6. punktą, turi nustatyti likusias Rangovui mokėtinas sumas už tinkamai atliktus, bet neapmokėtus Darbus. Tačiau Užsakovas Rangovo sąskaita gali padengti bet kuriuos nuostolius ir papildomas išlaidas, susijusias su defektų ištaisymu, kitas Užsakovo išlaidas, atsiradusias dėl šios Sutarties nutraukimo. Nutraukus sutartį dėl Rangovo  kaltės, Rangovas  privalo  sumokėti Užsakovui  5 proc. dydžio  baudą skaičiuojamą  nuo sąmatinės vertės. 
10.8. Užsakovas įspėjęs Rangovą  prieš 10 kalendorinių dienų, gali vienašališkai nutraukti Sutartį ir kitais pagrindais nurodytais  Lietuvos Respublikos  viešųjų pirkimo įstatymo 90 straipsnio nuostatose.
10.9. Rangovas, iš anksto įspėjęs Užsakovą raštu, gali nutraukti Sutartį, jei Užsakovas nevykdo savo sutartinių įsipareigojimų arba vykdo juos netinkamai.
10.10. Šalis, ketinanti nutraukti sutartį vienašališkai, privalo kitai šaliai pateikti rašytinį įspėjimą ne vėliau nei 10 (dešimt) dienų iki numatomo Sutarties nutraukimo dienos ir nustatyti terminą Sutarties pažeidimui pašalinti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo  pranešime nurodyto termino pasibaigimo dienos.
10.11. Sutartis prieš terminą gali būti nutraukta bendru Šalių rašytiniu susitarimu.

XI. ASMENS DUOMENŲ TVARKYMAS
11.1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
11.2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
11.3. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (i) vardas, pavardė; (ii) kontaktiniai duomenys (darbo telefono numeris, darbo elektroninis paštas, darbovietės adresas; (iii) užimamos pareigos; (iv) įgaliojimų (atstovavimo) duomenys, įskaitant atstovų asmens kodus, adresus; (v) Šalių vardu ir interesais vykdomas, ar kiti duomenys suformuojami Sutarties vykdymo metu. 
11.4. Tvarkomus duomenis gali gauti: (i) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (ii) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (iii) mokesčių inspekcija; (iv) bankai; (v) Šalių pasitelkiami kiti asmenys, susiję su Sutarties vykdymu.
11.5. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
11.6. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėjų, subteikėjų, subrangovų darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą. 
11.7. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

XII.  BAIGIAMOSIOS NUOSTATOS
12.1. Visi su Sutartimi susiję pranešimai, prašymai, kiti dokumentai ar susirašinėjimas turi būti siunčiami faksu, paštu arba elektroniniu paštu, jų originalus (jei originalai perduodami ar siunčiami) įteikiant Užsakovui ir (ar) Rangovui pasirašytinai ar siunčiant registruotu/kurjeriniu paštu kiekvienam iš jų Sutartyje nurodytu adresu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) kalendorines dienas nuo minėto pasikeitimo dienos, raštu privalo pranešti kitai Šaliai.
12.2. Šios sutarties turinys yra konfidencialus ir negali būti perduotas tretiesiems asmenims be kurios nors iš šalių raštiško sutikimo.
12.3. Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai, Sutartis turi būti aiškinama pagal Lietuvos Respublikos teisę.
12.4. Sutarties priedai yra neatskiriama Sutarties dalis.
12.5. Šalių atsakingi asmenys:
	
	Užsakovas
 (atstovas/atsakingas asmuo) 
	Rangovas  
(atstovas/atsakingas asmuo)

	Vardas, pavardė
	
	

	Telefonas
	
	

	El. paštas 
	
	



12.6.  Ši Sutartis sudaryta dviem originaliais egzemplioriais lietuvių kalba, po vieną kiekvienai Šaliai.
12.7.  Sutarties priedai:
1.  Kiekių žiniaraštis;
2. Darbų perdavimo – priėmimo aktas;
3.  Statybvietės priėmimo – perdavimo aktas.
           
ŠALIŲ REKVIZITAI IR PARAŠAI:

	Užsakovas
VšĮ Utenos ligoninė
Kodas 183854143
Aukštakalnio g. 3, LT- 28151 Utena
A.s. Nr. LT04 7044 0600 0251 6012
AB SEB bankas
Banko kodas 70440
Tel. (8 389) 63820
Faksas. (8 389) 63820
El. paštas: info@utenosligonine.lt 
	Rangovas
(pavadinimas)
Kodas (kodas)
PVM mokėtojo kodas (kodas)
Registro tvarkytojas – VĮ Registrų centras
(adresas korespondencijai)
A.s. Nr. (atsiskaitomosios sąskaitos Nr.) 
Tel. .............................
Faksas........................ 
El. paštas: ............................

	Direktorius
__________
Gedas Kukanauskas
	       Rangovas
         _______________

SPECIFIKACIJA


	Eil. Nr.
	Pavadinimas
	Kaina,
Eur be PVM
	Kaina,
Eur su PVM

	11
	Maisto ruošimo patalpų vėdinimo dalies remonto darbai
	
	

	Sutarties suma (skaičiais ir žodžiais)





Šalių rekvizitai ir parašai:
	Perkančioji organizacija
VšĮ Utenos  ligoninė
Kodas 183854143
Aukštakalnio g. 3, LT- 28151 Utena
A.s. Nr. LT04 7044 0600 0251 6012
AB SEB bankas
Banko kodas 70440
Tel. (8 389) 63820
Faksas. (8 389) 63820
El. paštas: info@utenosligonine.lt 
	Rangovas
(pavadinimas)
Kodas (kodas)
PVM mokėtojo kodas (kodas)
Registro tvarkytojas – VĮ Registrų centras
(adresas korespondencijai)
A.s. Nr. (atsiskaitomosios sąskaitos Nr.) 
tel. .............................
faksas........................ 
elektroninis paštas: ............................

	Direktorius
__________
Gedas Kukanauskas
	       Rangovas
         _______________

DARBŲ PERDAVIMO-PRIĖMIMO AKTAS

[Akto sudarymo vieta], ......... m. ............................... ........... d.


[Rangovo pavadinimas], atstovaujama .............................................., veikiančio pagal ........................................................................................................., toliau vadinamas Rangovu, ir [Užsakovo pavadinimas], atstovaujama ..........................................., veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), vadovaudamiesi Šalių sudaryta [sutarties pavadinimas, sudarymo data] sutartimi (toliau – vadinama Sutartimi), bei papildomais susitarimais Nr. _________ , sudarė šį Darbų perdavimo-priėmimo aktą: 

1. Rangovas perduoda Užsakovui atliktus Darbus ...................................................... [Darbų pavadinimas, sutampantis su Sutarties 2.1 punkte esančiu Darbų pavadinimu], o Užsakovas šiuos atliktus Darbus priima. 
2. Už atliktus Darbus Užsakovas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.
[3. 	Šalys patvirtina, kad Darbai yra atlikti pilnai ir tinkamai. Užsakovas neturi Rangovui pretenzijų dėl atliktų Darbų kokybės.] 
[3. 	Šalys patvirtina, kad Darbai yra atlikti pilnai ir tinkamai, išskyrus defektus, kurie neturės esminės įtakos naudojant Darbus pagal paskirtį. Defektų sąrašas pridedamas. Defektai turi būti pašalinti per [nurodyti dienų skaičių, ne ilgesnį, nei 28 dienos] dienų po šio Darbų perdavimo-priėmimo akto pasirašymo dienos.] 
[Pasirenkama pagal situaciją] 

4. Šis aktas sudarytas dviem egzemplioriais, kurie abu turi vienodą teisinę galią. Vienas egzempliorius pateikiamas Rangovui, kitas lieka Užsakovui. 

	Rangovas
	Užsakovas

	[Pavadinimas] 
	[Pavadinimas]

	[Buveinės adresas]
	[Buveinės adresas]

	[Telefonas, faksas]
	[Telefonas, faksas]

	[Įmonės kodas]
	[Įmonės kodas]

	[PVM mokėtojo kodas]
	[PVM mokėtojo kodas]

	
	

	______________________________
Parašas
[Pareigos, vardas ir pavardė]
	______________________________
Parašas
[Pareigos, vardas ir pavardė]

	
	



	
	

	
	

	
	

	
	

	[PRIEDAS: 	Defektų sąrašas, taip pat nurodant pagrįstą laiką defektų taisymui ir įkainotą defektų vertę] 

	Aikštelės priėmimo – perdavimo aktas
[Data]

	Rangos sutarties numeris:

	Statybvietės adresas: 

	VšĮ Utenos ligoninė, vadovaudamasi Sutarties sąlygų  nuostatomis šiuo aikštelės priėmimo - perdavimo aktu suteikia Rangovui – [pavadinimas] aikštelės valdymo teisę.
Rangovas, šiuo aktu perėmęs aikštelę, tampa atsakingu už aikštelę ir jos prieigas pagal Sutartį. Rangovas, pasirašydamas šį aktą patvirtina, kad:
1. Aikštelės ribos pažymėtos brėžinyje, fiziškai parodytos Rangovo atstovui.
2. Rangovui yra perduotas aikštelės ribų brėžinys.
Aikštelės priėmimo - perdavimo metu yra užfiksuota esama aikštelės priklausinių būklė, už kurią Rangovas yra atsakingas:
1.  
2. 

	Rangovo atstovas _____________________________________
Parašas:______________________                                          Data

	Užsakovo atstovas ____________________________________
Parašas:______________________                                          Data








